tomron87/hebrew-wikipedia-sentences-corpus huggingface dataset:
מאוחר יותר מתברר כי ההצעה הייתה של מנדנגוס פלצ'ר (אך בדיעבד מגלים כי נשתלה במוחו של פלצ'ר על ידי סוורוס סנייפ בעצת הדיוקן של אלבוס דמבלדור הנמצא במשרד המנהל בהוגוורטס).
הקבוצה מתפצלת לשבעה זוגות, שכל אחד מהם נראה כמו "הארי".
המתחזים להארי היו: פלר דלאקור, הרמיוני גריינג'ר, פרד וג'ורג' ויזלי, רון ויזלי ומנדנגוס פלצ'ר כאשר הארי האמיתי היה עם האגריד באופנוע המעופף של סיריוס.
אך מיד עם צאתם לדרך במעוף מתברר כי מועד עזיבתם היה ידוע לאוכלי המוות מראש וקבוצה גדולה מהם מסתערת על חברי המסדר.
במהלך הבריחה קללה אחת של אוכלי-המוות פוגעת בהדוויג, התנשמת של הארי, שהייתה בתוך הכלוב שלה, והיא מתה.
בשלב מסוים, משתמש הארי בכישוף הפריקה מנשק ("אקספליארמוס") המגלה לרודפים כי הוא הארי האמיתי.
וולדמורט מוזעק למקום ומנסה לפגוע בהארי בשרביט ששאל מלוציוס מאלפוי, מפני שיצרן השרביטים אוליבנדר הסביר לו כי כישלונו בחיסולו של הארי (בספר הרביעי בסדרה) נבע מהליבות התאומות בין שרביטיהם.
להפתעתו, הוא נכשל גם הפעם — שרביטו של הארי מגיב בכוחות עצמו ותוקף את וולדמורט בלהבות זהובות.
באותו זמן שאר כפיליו של הארי נאבקים באוכלי מוות רבים עין הזעם מודי נהרג וג'ורג' מאבד אוזן.
סקרימג'ר מספר לשלושה כי מתנה נוספת שהוריש דמבלדור להארי, חרבו של גודריק גריפינדור, לא תינתן לו, משום שהחרב לא הייתה שייכת לדמבלדור, וגם אם הוא היה רוצה לקבלה הוא לא היה יכול כי החרב נעלמה.
הסניץ' ניתן לו מאחר שכל סניץ' זוכר מי האדם שתפס אותו (במקרה של מחלוקות במשחק קווידיץ').
סניץ' זה שנתפס על ידי הארי נתפס בפיו ולא בידו, ולכן כששר הקסמים מבקש ממנו שייקח את הסניץ' לא קורה דבר, אולם לאחר שהשר עוזב נוגע הארי בסניץ' בפיו ומופיעה הכתובת החידתית על הסניץ': "אני נפתח לקראת הסוף..."
במהלך חתונתם של ביל ויזלי ופלר דלאקור, נודע כי אוכלי המוות השתלטו על משרד הקסמים סופית ורצחו את שר הקסמים סקרימג'ר.
השליטה במשרד הקסמים מאפשרת לוולדמורט להסיר את הכישוף המגונן על בית משפחת ויזלי ומשתתפי החתונה נמלטים.
עם רצח סקרימג'ר, אוכלי המוות משתלטים על משרד הקסמים.
בראש המשרד עומד כעת פאיוס ת'יקנס, מי שהיה ראש מחלקת אכיפת חוקי הקסם, ונתון לקללת אימפריוס.
הנהגתו של וולדמורט במשרד הקסמים מחוללת שינויים רבים.
ראשית, בני מוגלגים (הקרויים "בוצדמים" בפי אוכלי המוות) לא נחשבים לקוסמים, והתפישה היא שאת שרביטם הם גנבו במזיד מקוסם או מכשפה אחרים ואת כוחות הקסם הם השיגו בדרכים לא כשרות.
בתחילה הם נדרשו להירשם, וכעת הם עוברים משפטים לבירור מצב דמם.
הארי נחשב ל"גורם שלילי מספר 1" ויש פרס של עשרת אלפים אוניות זהב על ראשו.
התירוץ הוא שהוא נדרש לחקירה אודות נסיבות מותו של דמבלדור, אך הסיבה האמיתית היא שוולדמורט מעוניין לחסלו.
סיסמת משרד הקסמים כעת היא "קסם הוא כוח", והיא מתנוססת על המזרקה החדשה באולם הכניסה במשרד הקסמים.
ליד המזרקה מוצב פסל ענק, מגולף באבן שחורה, המציג קוסם ומכשפה יושבים על כס מלכות העשוי מגופות מוגלגים.
הארי, רון והרמיוני נמלטים מהחתונה לדרך טוטנהם קורט בלונדון, כשהרמיוני, שחזתה אפשרות כזו מראש, מחזיקה את כל הציוד הנדרש לדרך בארנק המכושף שלה.
להפתעתם, הם מגלים כי אוכלי המוות דולקים בעקבותיהם, אף על פי שלא הייתה להם כל אפשרות גלויה לקיים מעקב כזה.
הם נאבקים באוכלי המוות ונמלטים שוב ומוצאים מקלט בבית בכיכר גרימולד, אותו ירש הארי מסיריוס בלק.
כאן הם למדים מפיו של גמדון הבית קריצ'ר כי האדם שגנב את התליון המכיל את ההורקרוקס השלישי מהמערה בה וולדמורט החביא אותו, ר.א.ב., הוא למעשה רגולוס ארקטורוס בלק, אחיו הצעיר של סיריוס.
קריצ'ר מגלה להם כי התליון נגנב על ידי מנדנגוס פלצ'ר.
כאשר הם חוקרים את האחרון, הם למדים מפיו שהוא נלקח ממנו בסחיטה על ידי דולורס אמברידג'.
לאחר תכנון מדוקדק, השלושה מתגנבים בחסות שיקוי פולימיצי אל תוך משרד הקסמים, בו שולטים כעת אוכלי המוות, גונבים את ההורקרוקס מצווארה של אמברידג', משחררים כמה קוסמים בעיצומו של משפט שנערך להם בעוון שלא היו טהורי דם, וגונבים מדלת משרדה של אמברידג' את עינו של עין הזעם מודי.
הם נמלטים ממשרד הקסמים ומתחבאים במשך מספר חודשים באזורים הכפריים והיערות של בריטניה, כשהם מנסים לחשוב על דרך להשמיד את ההורקרוקס שכבר יש להם או לגלות את ההורקרוקסים האחרים.
הארי, שיכולתו לצפות אל תוך מוחו של וולדמורט הולכת ומתעצמת, למד כבר קודם לכן כי וולדמורט תר אחר פתרון שיאפשר לו להתגבר על שרביטו של הארי ומגיע לביתו של יצרן השרביטים גרגורוביץ', שממנו נגנב חפץ מסוים לפני שנים רבות, אך וולדמורט אינו יודע מיהו הגנב.
יום אחד, באקראי, הם שומעים בסתר שיחה של מספר אנשים וגובלינים: טד טונקס (אביה של נימפדורה טונקס), דין תומאס (חברו של הארי לספסל הלימודים), הגובלין גריפהוק, עובד משרד הקסמים לשעבר בשם דרק קרסוול וגובלין נוסף בשם גורנוק שנמלטו מאוכלי המוות, הרודפים את המתנגדים לוולדמורט ואת ילדי המוגלגים.
מן השיחה הם למדים כי חרב גריפינדור של הוגוורטס, השמורה בכספות גרינגוטס, היא למעשה זיוף וכי מקומה של החרב האמיתית אינו ידוע.
זמן קצר אחרי השיחה מתגלע ריב בין רון להארי ורון נוטש את הצמד ונעלם.
השניים מקווים כי באגשוט תוכל לספק להם מידע נוסף על חרבו של גודריק גריפינדור או אף לתת להם אותה, אם זו הופקדה בידיה על ידי דמבלדור.
בכפר מבקרים השניים בבית הקברות של הכפר, בו מצוי קבר הוריו של הארי, והרמיוני מגלה בסמוך קבר עתיק הנושא סמל משונה, אותו ראתה גם באחד מסיפורי האגדה שבספר המעשיות שנתן לה דמבלדור.
זמן קצר אחרי כן הם פוגשים את בתחולדה ופוסעים בעקבותיה לביתה, אך באגשוט מתגלה כתחפושת שבתוכה שוכנת נגיני.
הנחשה מזמנת את וולדמורט וכורכת עצמה סביב הארי, אך בסיועה של הרמיוני מצליחים השניים להימלט מהקוסם האפל, כשבמהלך המאבק שוברת הרמיוני באחד מקסמיה בשגגה את שרביטו של הארי.
לאחר שנמלטו ממכתש גודריק, הארי מזהה את הגנב שגנב את החפץ המסתורי מגרגורוביץ' (בתמונה בביתה של באגשוט) כגרינדלוולד, קוסם אפל עמו התעמת דמבלדור בשנת 1945, ולמעשה מסייע לוולדמורט לאתר את הגנב, בלי שהתכוון לכך.
זמן מה לאחר מכן לעת לילה, מוביל פטרונוס בדמות איילה את הארי אל מקום בו נמצאת החרב של גריפינדור בתוך בריכת מים קפואים.
הארי מנסה למשות את החרב, אך כמעט ונחנק על ידי תליון ההורקרוקס שסביב צווארו.
רון מופיע לפתע באותו רגע, מציל את הארי ואחר־כך משמיד את ההורקרוקס בסיוע החרב.
רון מספר להארי ולהרמיוני כי הצליח לאתרם, על אף ששינו את מקומם לעיתים תכופות, בזכות מכשיר המעמעם שהוריש לו דמבלדור.
המכשיר, כך גילה, הנחה אותו אל המקום בו נמצאו הארי והרמיוני.
הארי נזכר כי בחתונתם של ביל ופלר ראה את אביה של לונה לאבגוד, קסנופיליוּס, עונד תכשיט שעליו הופיע סמל זהה לזה שראתה הרמיוני בבית הקברות ובספר המעשיות.
סמל זה זוהה גם, כך למד הארי בחתונה מוויקטור קרום, כסמלו של גרינדלוולד, והרמיוני דוחקת בשניים לפנות אל קסנופיליוס ולשאול אותו לטיב העניין.
הארי, רון והרמיוני מגיעים אל בית לאבגוד, ולומדים כי הסמל העתיק היה סמלם של אוצרות המוות.
לפי האגדה, היו האוצרות שלושה חפצים שקיבלו שלושה אחים מידיו של המוות: שרביט בלתי מנוצח, המרכיב את הקו האנכי בסמל, אבן המחיה מתים, שהיא העיגול בו, וגלימת היעלמות מופלאה, שאינה מתיישנת וקסמיה אינם מתפוגגים אחרי שנים ספורות, אותה מייצג המשולש בסמל.
הארי רון והרמיוני מבינים שהגלימה שבידיהם היא הגלימה מהסיפור.
בנוסף לכך, הארי מסיק שהשרביט מהסיפור, הוא למעשה החפץ שאותו וולדמורט חיפש אצל גרגורוביץ'.
בינתיים מתברר כי קסנופיליוס, שהתנגד לשלטונם של אוכלי המוות, שינה את טעמו והסגיר את השלושה לידי אוכלי המוות, כדי להציל את חייה של לונה לאבגוד (בתו), שנחטפה על ידי אוכלי המוות.
השלושה מצליחים להימלט בעור שיניהם לאחר שהם מאפשרים לאוכלי המוות לראות אותם, כדי להגן על קסנופיליוס לאבגוד.
החבורה מחדשת את החיפוש אחר ההורקרוקסים, אך נקלעת פעם נוספת למשבר.
הפעם הגורם למשבר הוא דווקא הארי, שמתמסר בצורה כפייתית לחיפוש אחר אוצרות המוות באמונה כי הם הנשק האולטימטיבי שבאמצעותו יוכל לגבור על וולדמורט וההורקרוקסים שלו.
בניסיון לקנות מחדש את אמונה של הרמיוני, לוקח רון את הפיקוד על מסע חיפוש ההורקרוקסים, למורת רוחו של הארי שלא שש לשתף פעולה.
כעבור זמן מה, אומר הארי את המילה "וולדמורט".
מתברר שהוטל על המילה כישוף (טאבו), ולכן מקומו של מי שהוגה מילה זו נודע לאוכלי המוות ולמשרד הקסמים, וכן מפר קסמי הגנה.
משום כך מגלה אותם חבורת חטפנים העוסקים בלכידת קוסמים בוגדי דם, בוצדמים ואנשים שלא הגיעו לבית־הספר.
הרמיוני מצליחה ברגע האחרון להטיל על הארי כישוף עקיצה והשלושה מתחזים לתלמידים מסלית'רין, אך איש הזאב פנריר גרייבק, העומד בראש חבורת הלוכדים, חושד כי מדובר בהארי.
השלושה מובאים למפקדה של וולדמורט ואוכלי המוות - אחוזת מאלפוי.
דראקו מאלפוי, המכיר היטב את השלושה, מובא כדי לזהות את הארי וחבריו, אך הוא נמנע במתכוון מזיהוי ודאי שלהם.
רון והארי מושלכים למרתף, שם הם מגלים גם את יצרן השרביטים הזקן אוליבנדר, שיצר את השרביט של הארי, את לונה לאבגוד, את הגובלין גריפהוק ודין תומאס, שנלכדו אף הם על ידי חטפנים.
בלטריקס לסטריינג', אשת אמונו של וולדמורט (לפחות לדעתה), חוששת כי חרב גריפינדור שברשות השלושה נגנבה מהכספת שלה בגרינגוטס ומענה את הרמיוני כדי לסחוט ממנה מידע.
הגובלין גריפהוק נקרא לבדוק את החרב ולבקשת הארי הוא מכריז על החרב, האמיתית, כמזויפת.
הארי מציץ בפיסת מראה קסומה ובה משתקפת, כך נדמה לו, עינו של דמבלדור, והוא מבקש עזרה.
מיד מופיע גמדון-הבית דובי שכוחות הקסם שלו מאפשרים לו להתעתק ומסייע לכלואים להימלט.
פיטר פטיגרו מגלה אותם ומנסה להרוג את הארי.
הארי ורון מצליחים לחלץ את הרמיוני מידיה של בלטריקס לסטריינג' ולהימלט מן המקום, כשהארי חוטף בדרכו את שרביטיהם של פטיגרו, בלטריקס ודראקו.
החבורה נמלטת לביתם של ביל ופלר, אך כאשר הם מגיעים מתגלה כי סכין שהטילה לעברם בלטריקס הרגה את דובי.
הארי קובר את גמדון הבית ובלבו מתגבשת החלטה נחושה לנטוש את החיפוש אחר אוצרות המוות אף על פי שהוא יודע היכן נמצא שרביט הבכור (בקברו של דמבלדור, שלקח אותו מגרינדלוולד ב-1945), ובמקומו להתמקד תחילה בהשמדת ההורקרוקסים.
בבית של ביל ופלר חוקר הארי את אוליבנדר, ולומד ממנו כי סיפור שרביט עץ הסמבוק, "שרביט הבכור", השרביט שלא ניתן לנצחו, איננו סיפור אגדה בלבד וכי וולדמורט יצא למצוד בעקבות השרביט, במחשבה שכך יוכל להביס את הארי.
לאחר מכן הוא מתכנן, ביחד עם רון, הרמיוני והגובלין גריפהוק, לפרוץ לכספת של משפחת לסטריינג' בגרינגוטס, כדי ליטול משם את הספל של הלגה הפלפאף.
גריפהוק תובע כתמורה את חרב גריפינדור, והארי מתלבט אם לתת לו ולבסוף נענה לו מתוך כוונה לתת לו אותה לאחר שיסיים להשמיד את ההורקרוקסים.
הארבעה נכנסים מחופשים לגרינגוטס, אך גריפהוק מסגיר אותם.
הם מאתרים את הגביע בכספת של משפחת לסטריינג', גריפהוק חוטף את החרב ונמלט, והשלושה נמלטים מן הבנק על גבו של הדרקון ששמר על הכספת.
הפריצה לגרינגוטס מגלה לוולדמורט, שלא היה מודע לכך עד כה, שהארי מנסה להשמיד את ההורקרוקסים.
תוך כדי כך, הוא חושף מבלי דעת את מחשבותיו בפני הארי, שלו קשר מחשבתי עמו, ומגלה לו כי שני ההורקרוקסים שנותרו טמונים האחד בתוך הנחשה נגיני והשני במקום כלשהו בהוגוורטס, שוולדמורט משוכנע כי הוא היחיד היודע אודותיו.
וולדמורט מחליט לשמור את הנחשה נגיני לצדו ולצאת לברר את מצבם של ההורקרוקסים שלו, ובתחילה הטבעת בצריף של משפחת גונט, שהושמדה כבר קודם לכן.
הארי, רון והרמיוני יוצאים להוגוורטס, בלי לדעת היכן נמצא שם ההורקרוקס, מתוך הנחה שוולדמורט משוכנע שההורקרוקס הבטוח ביותר הוא זה שבהוגוורטס, ועל כן יגיע לשם רק כשלב אחרון בבירוריו.
כאשר הם מגיעים לכפר הוגסמיד, נוכחותם מפרה את העוצר שהוטל על המקום, אך לסיועם נחלץ בעל פונדק ראש החזיר.
בשיחה עם בעל הפונדק מתברר כי הוא אברפורת' דמבלדור, אחיו של אלבוס דמבלדור, והוא זה ששלח את דובי כאשר היו השלושה כלואים באחוזת מאלפוי.
אברפורת' שומר לאלבוס טינה, משום שהוא רואה באנוכיותו של אלבוס את הסיבה העיקרית למותה של אריאנה, אחותם הקטנה.
למרות היסוסיו, הוא מסכים לסייע להם להתגנב להוגוורטס דרך מנהרה סודית, שם השלושה פוגשים את נוויל לונגבוטום ומגיעים לחדר הנחיצות.
בהגיעם להוגוורטס, הארי, רון והרמיוני משערים שההורקרוקס הנסתר בהוגוורטס הוא כנראה העטרת של רייבנקלו.
הארי ולונה לאבגוד, מתגנבים לחדר המועדון של בית רייבנקלו בעזרת גלימת ההיעלמות, על-מנת שהארי יוכל לדעת כיצד נראית העטרת.
לאחר שכמעט נתפסו על ידי האחים קארו (אוכלי מוות שוולדמורט הציב כמורים בבית הספר), הם מזהירים את פרופסור מקגונגל כי וולדמורט עומד להגיע להוגוורטס.
מקגונגל נאבקת בסנייפ, הנמלט מן המקום, ובסיוע מורים אחרים היא פונה לארגן את הגנת הוגוורטס, בידיעה כי ההגנה תוכל רק לעכב את וולדמורט אך לא לעצרו, כל זאת כדי שהארי יוכל להשמיד את ההורקרוקס במקום.
התלמידים הצעירים מפונים מבית הספר דרך המנהרה הסודית, ואילו חלק מהבוגרים, ותגבורת של קוסמים ממסדר עוף החול, מגיעה להשתתף בהגנת בית־הספר.
הארי למד מפיה של רוח הרפאים הידועה בשם הגברת האפורה — שאינה אלא הֶלֶנָה, בתה של רוונה רייבנקלו, שנרצחה על ידי רוח הרפאים הברון המגואל — כי בעבר פיתה אותה וולדמורט לגלות את מקומו של הנזר אותו גנבה מאמה.
בתמיהה מסוימת הוא נזכר שראה את הנזר כבר קודם בחדר הנחיצות.
וולדמורט היה משוכנע כי החדר הוא מקום הידוע לו בלבד, אף כי המקום מוכר גם לו ולדראקו מאלפוי.
בפתח חדר הנחיצות הוא פוגש ברון והרמיוני, שהתגנבו לחדר הסודות ובאמצעות ניבי בסיליסק השמידה הרמיוני את גביע הפלפאף.
בתוך חדר הנחיצות, ממש ברגע בו מאתר הארי את הנזר, הוא מותקף על ידי דראקו מאלפוי, קראב וגויל.
קראב משתמש בכישוף האופל החזק "שלהבת שדים", אך מאבד שליטה על הכישוף ונהרג.
רון והרמיוני מצליחים להציל את גויל והארי מחלץ מהחדר את דראקו מאלפוי ואת הנזר, שמתפורר בידיו של הארי מיד לאחר יציאתם מהתופת.
מחוץ לחדר מתברר כי "שלהבת שדים" הייתה דרך נוספת להשמיד הורקרוקסים, מה שהביא לחיסול ההורקרוקס החמישי.
ביציאתם מהחדר הם מגלים, למרבה האימה, שאוכלי-המוות הצליחו לחדור לתוך הטירה.
הם רואים את פרסי וויזלי נלחם לצד אחיו הצעיר, פרד, כנגד שר הקסמים.
לפתע מרעיד פיצוץ עז את הרחבה.
כתוצאה מהפיצוץ פרד נהרג, בזרועותיו של אחיו.
הקרב ממשיך במלוא עוצמתו, ובמסגרתו נעזרים אוכלי-המוות בסוהרסנים, עכבישי ענק (אקרומנטולות) ובענקים מפלצתיים על מנת לגבור על מגיני הוגוורטס.
הארי נעזר בחיזיון נוסף אל תוך ראשו של וולדמורט ועם שני חבריו הם מתגנבים אל הצריף המצווח, שם נמצא וולדמורט עם נגיני המוגנת באמצעות כישוף.
וולדמורט גילה קודם לכן כי שרביט הבכור היה בבעלותו של דמבלדור וגנב אותו מקברו, אך השרביט לא העניק לו, כך הוא מרגיש, כוח בלתי מנוצח.
הסיבה לכך, הוא סבור, היא שכדי לרשת את כוחו של השרביט, יש לקחת אותו מבעליו או לרצוח אותו.
וולדמורט אמנם גנב אותו מדמבלדור, אך באותה עת כבר לא היה השרביט של דמבלדור כי אם של רוצחו, סנייפ.
הוא מזמן את סנייפ ומורה לנחשה נגיני להרוג אותו, כדי שיוכל להפוך לבעליו האמיתי של השרביט, ומסתלק מן המקום.
לאחר שהם גוברים על המכשולים העומדים בדרכם, הארי, רון והרמיוני נכנסים לצריף המצווח וסנייפ הגוסס מעניק להארי מספר זכרונות.
לאחר מכן מבקש סנייפ מהארי, שעיניו תוארו כזהות לעיני אמו, להסתכל בעיניו, ומת.
וולדמורט, המשוכנע כי הארי עתיד לבוא אליו, מכריז על הפסקת אש של שעה, שבמהלכה על הארי להגיע אליו אל היער האסור.
בשעה שהוא מתקדם אל עבר המשרד של דמבלדור, בו נמצאת ההגיגית, הוא מגלה שבמהלך הקרב נהרגו (נוסף על פרד) רמוס לופין, נימפדורה טונקס וקולין קריווי.
הארי משתמש בהגיגית של דמבלדור כדי לצפות בזכרונות ומגלה, לתדהמתו, כי סנייפ היה מאוהב באמו, לילי, עוד מילדותו והמשיך לאהוב אותה כל ימי חייו, גם אחרי מותה.
הוא מגלה שסנייפ חש חרטה גדולה לאחר שבלי כוונה מסר לוולדמורט את המידע שגרם לו לחפש את הפוטרים, ושלאחר מכן סנייפ התחנן בפני דמבלדור שיגן על לילי ומשפחתה.
הארי לומד שהסיבה שדמבלדור בטח בסנייפ הייתה שסנייפ הסכים לשמור על חייו של הארי לאחר מות לילי, משום שזו הייתה משאלתה האחרונה.
הארי מגלה שלאחר שדמבלדור גילה את טבעת משפחת גונט (המכילה את האבן שבאוצרות המוות ושימשה כאחד מן ההורקרוקסים של וולדמורט), הוא נפגע מקללה שהוטלה עליה וזמנו היה קצוב (בתחילת הספר השישי).
הוא ידע כי לא יחיה יותר משנה, ועל כן תכנן מראש את מה שיתרחש אחרי מותו.
דמבלדור מספר לסנייפ על תוכניתו של וולדמורט שבמסגרתה הוטל על דראקו מאלפוי להרוג את דמבלדור.
בשל כך הוא הורה לסנייפ להרוג אותו, כשיגיע הזמן לכך ("בוודאות בתוך שנה", לדבריו), ובכך להפוך את שרביט הבכור לשרביט בלי בעלים, ולסייע להארי (ולמעשה גם לדראקו).
הארי גילה כי סנייפ היה זה ששלח את פטרונוס האיילה שהוביל אותו אל חרב גריפינדור.
לבסוף הארי מגלה את הדבר הקשה מכל - הארי בעצמו צריך למות וכי הכרחי שוולדמורט יהרוג אותו.
הדבר נובע מכך שבעת שוולדמורט ניסה להרוג את הארי, חלק מנשמתו של וולדמורט התנתק ועבר ללא כוונת תחילה לתוך גופו של הארי.
למעשה, וולדמורט יצר ללא כוונה הורקרוקס נוסף בתוך גופו של הארי וזוהי הסיבה לכך שהארי יכול לדבר לחשננית ולהביט אל תוך מחשבותיו של וולדמורט.
דמבלדור מסביר לסנייפ כי כל עוד הארי וההורקרוקס של וולדמורט הנמצא בתוכו חיים, וולדמורט לא יוכל למות.
לאחר הצפייה בזכרונותיו של סנייפ, הארי הולך אל היער האסור ומבין כי הגיע רגע הסוף שעליו דיברה הכתובת על הסניץ' שקיבל מדמבלדור.
הוא מצמיד את הסניץ' לשפתיו ואומר "אני הולך למות".
הסניץ' נפתח והארי מגלה בתוכו את אבן האוב.
הארי קורא באמצעות האבן להוריו, ג'יימס ולילי, לסיריוס בלק וללופין והם מנחמים אותו.
הארי מקבל את עובדת מותו וכאשר הוא מגיע לקרחת היער בה נמצא וולדמורט הוא מניח לו לפגוע בו בקללת המוות אבדה קדברה ואינו מנסה להתגונן מפניה.
כעבור זמן, הארי נעור במקום לא ידוע, הנראה לו תחילה כחיים שלאחר המוות (מעין לימבו).
דמבלדור נמצא שם והוא מסביר לו כי וולדמורט נכשל בקללתו ובמקום להרוג את הארי, הרג את ההורקרוקס שהיה בתוך הארי.
הסיבה לכך, מסביר דמבלדור, טמונה בכך שוולדמורט השתמש בדמו של הארי כדי להחיות את עצמו, ולכן לקח אל עצמו חלק מההגנה שהעניקה לילי לבנה, וכל עוד הכישוף הזה נשמר בדמו של וולדמורט הוא נשמר גם בדמו של הארי וקושר אותו לחיים, ומונע מהארי למות גם אם פוגעת בו הקללה הממיתה.
נכונותו של הארי למות כדי להושיע אחרים, חתמה את הכישוף סופית, ואפשרה רק לחלק של וולדמורט עצמו למות.
אחרי החלום שבין חיים למוות, שהארי אינו יודע אם התרחש במחשבתו בלבד או לא, הוא ניעור שוב ביער האסור.
וולדמורט, שולח את נרקיסה מאלפוי, אמו של דראקו, לבדוק אם הארי אכן מת.
נרקיסה מבחינה מיד כי הארי חי, אך עניינה אינו בוולדמורט אלא בהצלת בנה דראקו.
היא שואלת בחשאי את הארי אם בנה חי וכשהארי משיב בחיוב היא משקרת לוולדמורט ואומרת לו כי הארי מת, כל זאת כדי שתוכל לשוב לטירה ולהציל את חייו של בנה.
האגריד השבוי נושא את הארי המעמיד פני מת בחזרה להוגוורטס.
וולדמורט קורא למגיני הוגוורטס לצאת החוצה כדי לראות כי הארי אכן מת ומכריז כי מעתה לא יהיו בתים בהוגוורטס, וכולם ישתייכו לבית סלית'רין.
הוא קורא למצנפת המיון ומנסה להשמידה, אך באותו רגע מגיעה תגבורת לעזרת אנשי הוגוורטס, והקרב מתחדש.
הארי מצליח להתחבא מתחת לגלימת ההיעלמות שלו ונוויל לונגבוטום מנצל את הרגע, ושולף את חרב גריפינדור מתוך מצנפת המיון כדי לכרות את ראשה של הנחשה נגיני – ובכך הוא משמיד את ההורקרוקס האחרון ששרד.
בקרב מתחולל מפנה, וכוחם של מגיני הוגוורטס גובר.
גברת ויזלי מצליחה לחסל את בלטריקס והארי מתייצב לקרב מכריע מול וולדמורט.
הארי, המאמץ את לשון הזלזול של דמבלדור בספר החמישי, קורא לוולדמורט בשמו - טום רידל, ומסביר לו שהוא לא יוכל לפגוע יותר באיש ממסדר עוף החול וממגיני הוגוורטס, משום שהוא, הארי, הקריב את עצמו ביער האסור ובכך העניק להם את אותה ההגנה שהעניקה לו אמו בצעירותו.
הארי גם מסביר לוולדמורט כי סברתו ששרביט הבכור משרת אותו שגויה: סנייפ אכן היה זה שהרג את דמבלדור, אך השרביט לא היה שלו אלא של דראקו מאלפוי, שלקח את השרביט מידיו של דמבלדור.
מאחר שהארי גנב את שרביטו של מאלפוי לפני זמן מה, הרי שהוא בעליו האמיתי של שרביט הבכור.
וולדמורט מסרב להאמין ומטיל על הארי את קללת אבדה קדברה, אך השרביט המגן על בעליו האמיתי מסרב לתקוף את הארי ומטיל את הקללה בחזרה בוולדמורט, המוצא את מותו בקללתו הוא.
אחרי מותו של וולדמורט מטפסים הארי, רון והרמיוני אל משרד המנהל של הוגוורטס.
הארי משוחח עם תמונתו של דמבלדור ואומר כי בכוונתו להשיב את שרביט הבכור לקברו ולוותר על הכוח שהיה יכול להעניק לו.
כאשר הארי ימות יעלמו גם כוחותיו של השרביט.
אבן האוב אבדה קודם ביער והארי מחליט לשמור לעצמו רק את אוצר המוות השלישי, הגלימה אותה ירש מהוריו.
לאחר מכן הפנה את שרביט הבכור על שברי שרביט הצינית עם נוצת עוף החול, אמר "רפארו" והשרביט מתאחה מחדש.
באחרית הדבר של הסיפור, המתרחש 19 שנים מאוחר יותר, להארי וג'יני יש שלושה ילדים שנקראים ג'יימס סיריוס (הלומד בהוגוורטס), אלבוס סוורוס (שזו שנתו הראשונה בהוגוורטס) ולילי לונה.
לרון והרמיוני יש שני ילדים שנקראים רוז (גם כן לומדת בהוגוורטס) והוגו.
האפילוג מתרחש בתחנת קינגס קרוס אליה מביאים ההורים את ילדיהם אל רכבת ההוגוורטס אקספרס לתחילת שנת הלימודים בהוגוורטס.
האפילוג מספר שלביל ופלר יש בת, ויקטואר, שמנהלת יחסים רומנטיים עם טדי לופין, בנם של לופין וטונקס ובן הסנדקות של הארי.
הארי מספר לאלבוס סוורוס, החושש מכך שיגיע לסלית'רין במקום לגריפינדור, שאין רע להיות בבית סלית'רין מאחר שסוורוס סנייפ, אחד מהאנשים שעל שמם הוא נקרא, "היה ככל הנראה האדם האמיץ ביותר שפגשתי אי פעם".
בתחנת הרכבת, פוגשות שתי המשפחות את דראקו מאלפוי ואשתו אסטוריה, שבנם סקורפיוס מתחיל אף הוא את לימודיו בשנה זו.
עוד מתגלה שנוויל הוא המורה לתורת הצמחים, ושיש קשרי ידידות הדוקים בינו לבין הארי וג'יני.
צ'ריטי ברבג' - המורה לחקר המוגלגים (נרצחה על ידי וולדמורט)
הדוויג - התנשמת של הארי (נהרגה כאשר אוכל מוות שלח קללה לכיוון של הארי והיא פגעה בה במהלך המסע לבית של ההורים של טונקס)
אלאסטור "עין הזעם" מודי (נרצח על ידי וולדמורט במהלך המסע למחילה)
רופוס סקרימג'ר (נרצח בעת השתלטות אוכלי המוות על משרד הקסמים)
גרגורוביץ' - יצרן שרביטים שפעם החזיק בבעלותו את שרביט הבכור (נרצח בידי וולדמורט)
טד טונקס - אביה של נימפדורה טונקס (נרצח על ידי אוכלי המוות)
דרק קרסוול - ראש לשכת הקישור עם הגובלינים במשרד הקסמים (נרצח על ידי אוכלי המוות)
בתחולדה בגשוט - היסטוריונית שחברה את ספרי הלימוד להיסטוריה לפיהם מלמדים בהוגוורטס וידידת משפחה של אלבוס דמבלדור.
(כנראה נרצחה על נגיני הנחשית או על ידי וולדמורט)
פיטר פטיגרו (חנק את עצמו למוות על ידי היד הכסופה שוולדמורט נתן לו)
גלרט גרינדלוולד - קוסם אופל, בעבר הרחוק היה חברו של דמבלדור, ומאוחר יותר הובס על ידו (נרצח בידי וולדמורט)
דובי גמדון-הבית (נרצח על ידי בלטריקס לסטריינג' כשזרקה עליו סכין)
וינסנט קראב (נהרג לאחר שהטיל את הלחש שלהבת-שדים ונפל לאש בחדר הנחיצות בזמן הקרב על הוגוורטס)
פרד וויזלי (נהרג מפיצוץ שגרם אחד מאוכלי המוות בקרב על הוגוורטס)
סוורוס סנייפ (נרצח על ידי הנחשית נגיני)
רמוס לופין (נהרג בקרב על הוגוורטס על ידי אנטונין דולוחוב)
נימפדורה לופין (לשעבר טונקס) (נהרגה בקרב על הוגוורטס על ידי דודתה בלטריקס לסטריינג')
קולין קריווי (נהרג בקרב על הוגוורטס)
נגיני - הנחשית של וולדמורט (נהרגה על ידי נוויל לונגבוטום בקרב על הוגוורטס)
בלטריקס לסטריינג' (נהרגה על ידי מולי ויזלי בקרב על הוגוורטס)
לורד וולדמורט (נהרג כיוון שניסה להרוג את הארי בשרביט הבכור שהיה שייך להארי עצמו, ולאחר השמדת ההורקרוקסים היה נטול הגנה)
במהלך אירועי הספר הקודם, למד הארי מפי דמבלדור כי הלורד וולדמורט שמר חלקים מהנשמה שלו בשישה הורקרוקסים שונים באמצעות קסם אפל עתיק על מנת לשמר את חייו.
הארי מבין כי רק לאחר השמדת כל ההורקרוקסים, ניתן להרוג את הלורד וולדמורט, ואכן המסע להשמדת ההורקרוקסים תופס חלק נכבד מעלילת הספר השביעי.
עם זאת, במהלך ספר זה מתגלה שהלורד וולדמורט יצר בטעות הורקרוקס שביעי, חלקיק נשמה שנכנס בתוך גופו של הארי כאשר וולדמורט ניסה להרוג אותו בהיותו תינוק בן שנה.
חלק מההורקרוקסים כבר הושמדו בעבר (היומן של טום רידל בספר השני והטבעת בספר השישי) ויתר ההורקרוקסים מושמדים בספר האחרון.
בספר השישי, משתף דמבלדור את הארי בהשערותיו לגבי נסיבות יצירת ההורקרוקסים, אם כי את הנסיבות האמיתיות פירטה רולינג בשיחות עם קוראי הסדרה.
בטבלה שלהלן מפורטים ההורקרוקסים, הממוינים לפי מועד השמדתם מהמוקדם ביותר למאוחר ביותר.
בעקבות אורכו של הספר והרצון להציג בסרט מידע רב הוחלט לפצלו לשני חלקים.
החלק הראשון יצא ב-19 בנובמבר 2010, והחלק השני יצא ב-13 ביולי 2011. סרטים אלה הם האחרונים בסדרת הסרטים המבוססת על ספרי הארי פוטר.
החזרות לקראת הסרטים החלו ב-26 בינואר 2009, כאשר הצילומים עצמם נערכו בין פברואר 2009 ל-12 ביוני 2010.
הארי פוטר ואוצרות המוות, כמו קודמיו, תורגם ל-79 שפות שונות.
הארי פוטר וגביע האש הוא סרט הקולנוע הבריטי-אמריקאי הרביעי בסדרת סרטי הפנטזיה האפית הארי פוטר.
החברה המפיקה היא האחים וורנר והבמאי הוא מייק ניואל.
הסרט יצא ברחבי העולם ב־18 בנובמבר 2005, ובישראל ב־8 בדצמבר.
בספר השיאים של גינס 2007 שבר הסרט שיא – ה-DVD הוא בעל קצב המכירה המהיר ביותר של סרט לא מונפש.
בארצות הברית הוא הומלץ לצפייה מגיל 12 ומעלה ובבריטניה מגיל 13 ומעלה.
בהמשך לשינויים שנעשו לטירת הוגוורטס בסרט הקודם, בסרט זה נעשה שינוי נוסף כאשר בוטל חדר המבואה לפני הכניסה לאולם הגדול, והוא הוחלף לחצר שמקשרת למדרגות המעגן של הוגוורטס.
שינוי זה נשאר עד הסרט האחרון, עד שהוחלט שוב לשנות כמה אלמנטים מהטירה לצורך הקרב על הוגוורטס.
ב-21 באוגוסט 2025 הסרט יחזור לבתי הקולנוע בכמה מדינות מהעולם (כולל ישראל) לצורך חגיגות 20 שנה ליציאתו המקורית, בשנת 2005.
השנה הוגוורטס לוקחת חלק באירוע אגדי - טורניר הקוסמים המשולש, שבו שלושה תלמידים משלושה בתי ספר לקוסמים באירופה יתחרו בשלוש משימות קשות על ניצחון בטורניר.
הארי, שבהפתעה נבחר למתמודד הרביעי, משתתף במשימות ומתחרה על הניצחון בטורניר בניסיון לפענח מי האדם שגרם לכניסתו לטורניר המסוכן.
העלילה מסתבכת עוד יותר, כאשר וולדמורט חוזר לתחייה לעיניי הארי, ולאחר מכן נלחם בו.
הבדלים בין הסרט לספר ופרטים שהושמטו
מכיוון שסרט זה והבא אחריו הם בין הספרים הארוכים ביותר בסדרה הרבה פרטים הושמטו,סצנות קוצרו,דמויות וקווי עלילה שלמים נמחקו.
כל מה שקרה לפני מפתח המעבר ואליפות העולם בקווידיץ' הושמט כולל מעורבותם של הדרסלים ומולי וויזלי.
גם באליפות העולם בקווידיץ' עצמה הושמט כמעט כל קו העלילה, ואין את פירוט המשחק עצמו, אין התייחסות לוויליות ולפרקונים (כולל הזהב המזויף) ואין קישור בין מעשי אוכלי המוות לאחר המשחק להתעללות במוגלגים המנהלים את המתחם.
למאבקה של הרמיוני למען זכויות גמדוני הבית ולדוֹבּי ולווינקי אין בכלל אזכור בסרט, למרות מרכזיות הסיפור בספר.
לא מוזכרת תקרית הפחים של מודי (שמתברר אחר כך שכך הוא נחטף והוחלף).
שני בתי הספר האחרים, שבספר מתוארים כבתי ספר לבנים ולבנות ביחד, מוצגים בסרט כבתי ספר לבני מין אחד בלבד.
דמויותיהם של וינקי, דובי, לודו בגמן, ביל וויזלי ופרסי וויזלי הושמטו מהסרט.
בסרט, בניגוד גמור לספר, נרמז כי איגור קרקרוף אחראי לבחירתו של הארי פוטר לטורניר הקוסמים המשולש.
בספר, מנגד, היה זה ברטי קראוץ' ג'וניור (תחת גופו של אלאסטור מודי), אשר רימה את גביע האש בכך שוידא שהארי ייבחר על ידי כך ששיכנע את הגביע שיש בית ספר רביעי ופוטר הוא המועמד היחיד מסוגו.
בסרט פרופסור מודי (ברטי קראוץ' הבן תחת שיקוי פולימיצי) הופך את מאלפוי לנמייה בחצר בגלל שלעג להארי על השתתפותו בטורניר הקוסמים המשולש כי נשלח על ידי דמבלדור לשים עין על הארי בספר מודי תוקף את מאלפוי לאחר שלעג לארתור וויזלי באולם הכניסה ומשפיל את רון
בסרט כאשר דמבלדור שואל את הארי האם שם את שמו בגביע האש, הוא עושה זאת בנימה תוקפנית ובצעקה, בניגוד מוחלט למתואר בספר שם זה נעשה בשלווה ובנחת.
בסרט לא מוזכר המשפט של בלטריקס לסטריינג', בעלה וגיסה בהגיגית של דמבלדור, וסצנת ההגיגית כוללת אך ורק משפט אחד, של איגור קרקרוף, ושונתה כך שקרקרוף הוא זה שחושף את אשמתו של ברטי קראוץ' ג'וניור.
בספר הארי מספר לרון והרמיוני על כך שהצלקת כאבה לו לאחר החלום במחילה לאחר גמר אליפות העולם בקווידיץ' אך בסרט הוא מספר להם ברכבת להוגוורטס.
בספר השלישייה נפגשת פעמיים עם סיריוס ביציאות להוגסמיד, בסרט הושמטו כל היציאות להוגסמיד והארי מדבר עם סיריוס פעם אחת בלבד באח במועדון.
בסרט במשימה השלישית הושמטו כמעט כל המכשולים במבוך: הערפל המסתורי שהופך הכל, הספינקס, סקרוט פוץ-תחת והאקרומנטולה (עכביש ענק) שבסוף המבוך.
בסרט ברטי קראוץ' הבן חופשי לגמרי כשמזמן את האות האפל, והארי רואה אותו.
בספר הוא כבול ותחת גלימת העלמות.
הבדלים בין סצנת תחייתו של וולדמורט בספר לעומת הסרט:
בספר, זנב תולע כובל את הארי למצבה בחבלים.
בסרט, זנב תולע מפעיל כישוף על המצבה אליה הוצמד הארי, והפסל שעל המצבה "מחזיק" בכוח את הארי תלוי באוויר
כאשר זנב תולע מזמן את "עצמות האב" עבור החלק הראשון של השיקוי המשקם, בספר עולה זרזיף דק של אבק מקברו של טום רידל האב, ואילו בסרט עולות עצמות שלמות.
כשהשיקוי המשקם מסיים את עבודתו, היורה שבה נמצא וולדמורט עולה באש ואז נמסה ומתמזגת עם גופו של וולדמורט שהיה בפנים ובכך מעניק לו גוף חדש.
בספר, וולדמורט עולה באיטיות מתוך היורה (השלמה).
בסרט וולדמורט לא מענה את אייברי כעונש, אבל דווקא חושף פנים של אוכלי מוות סוררים.
בספר הוא רק מזכיר את שמותיהם.
לאחר שברטי קראוץ' הבן מתגלה כמתחזה של עין-הזעם מודי ומקבל שיקוי ורטיסרום הוא אינו נחקר על עברו, בניגוד למתואר בספר.
בסרט התלמידים מבובאטון ודורמשטרנג מגיעים ביום הראשון של השנה, עוד לפני הסעודה, אף על פי שבספר הם מגיעים בסוף אוקטובר.
בסרט בשל אי הימצאותו של לודו בגמן, מושמט לחלוטין קו העלילה של הסחיטה של בגמן והתאומים וויזלי, וגם לא מתוארת נתינת הכסף של הזכייה בפרס לתאומים.
בהמשך לקו העלילה לעיל עם התאומים וויזלי שהושמט, הושמט כל קו העלילה שבו התאומים מייצרים מוצרים קסומים מצחיקים, (דוגמת החטיפים למבריזים ושרביטי התעלול).
בספר הרמיוני חושפת כי ריטה סקיטר היא אנימאגית,(לאחר שחשפה סקופ על האגריד שלא הגיוני שהיא ידעה) לוכדת אותה וכופה עליה להפסיק במעשיה.
בספר הבא היא משתמשת במידע כדי לכפות עליה לפרסם כתבה לטובת הארי.
בספר ישנו קטע בו הארי משוטט בלילה בבית-הספר עם מפת הקונדסאים, מבחין בשמו של ברטי קראוץ' (למעשה מדובר בקראוץ' הבן) ועוקב אחריו עד שהמפה נתפסת על ידי סנייפ.
בסרט הסצנה הושמטה, ככל הנראה בגלל סצנה דומה להפליא שהוספה בסרט הקודם בלא שהופיעה בספר.
בספר מוזכר מספר פעמים כי הטורניר מוגן, ומעשה ההקרבה כביכול של הארי בשביל אחותה של פלר מתגלה למפרע כתמימות אווילית.
בסרט נאמר כי ניתן למות בתחרות, ומעשהו של הארי מוצג כגבורה הרואית.
הסרט מציג את דמותו של ויקטור קרום כרפה שכל, ואת הקשר בינו להרמיוני כקשר חד פעמי שנפסק עם סיום הסרט בסצנה בה הרמיוני מסרבת להתחייב להתכתב עימו.
בספר אין כל ניסיון להציגו כרפה שכל (פרט למבטא הבולגרי שלו, שמקשה עליו ליצור קשר עם הרמיוני בהתחלה), הוא מוצג כקוסם אמיץ ומוכשר, וקשר המכתבים בינו להרמיוני נמשך גם בספרים הבאים.
בסרט לא מוסבר כיצד ברטי קראוץ' ג'וניור ברח מאזקבאן.
אין התייחסות בסרט כלל לברטה ג'ורקינס, על אף שלכידתה ורציחתה היוו מנוע עיקרי להתפתחות העלילה בספר ולמזימה שרקם וולדמורט.
בסרט סצנת המוות של ברטי קראוץ' האב שונתה לחלוטין והוא נראה מת בבירור אחרי שיחה נורמלית עם הארי בלי קרום.
ובספר גם כלל לא ברור מה קרה לקראוץ' האב, עד הווידוי בסוף של בנו כי רצח אותו.
בסצנה האחרונה שלו בסרט נראה כי ברטי האב חשב לרגע שזיהה את בנו, תחת התחפושת של מודי.
תאוריות של מעריצים הראו ש"מודי" ליקק את שפתו באותה פוזה שברטי הבן עשה בפלשבק.
בסרט אין סצנות של אף שיעור בהוגוורטס מלבד השיעור הראשון עם מודי המזויף, בעוד בספר מתוארים כמה וכמה סצנות בשיעורים שונים.
בסרט אין את הסצנה עם שקילת השרביטים ואוליבנדר.
בסרט אין את תהליך ההתכוננות של הארי לקראת המשימה הראשונה בלימוד כישוף הזימון אציו.
כל המשימה הראשונה, עם הדרקונית, שונתה לחלוטין בסרט וכללה מרדף בכל רחבי הוגוורטס בניגוד לסרט בו הדרקונית לא מסוגלת לצאת מהזירה התחומה.
במשימה השנייה בסרט מי שמספק להארי את הידע איך לשהות מתחת למים ומביא לו את הצמח הדרוש הוא נוויל, ולא דובי כמו בספר - בשל העובדה שהשמיטו את כל גמדוני הבית מהסרט.
אין בסרט כל ביאור לחיבור השרביטים של הארי וולדמורט וביאת רוחם של הוריו של הארי, מה שמציל אותו ממוות.
העניין כולו נפתר במשפט סתום של דמבלדור, "אה...
כמו ביתר סרטי הסדרה, גם סרט זה חסר הסברים רבים המקשים להבינו, אפילו בדברים השייכים לגוף העלילה ממש:
הסרט כלל לא מבהיר את מהלך שובו של וולדמורט בעקבות בריחתו של זנב-תולע.
המזימה כולה, מטרותיה והסיבות לעשייתה כפי שהיא, לא הובהרו בסרט.
הארי פוטר וחדר הסודות הוא סרט קולנוע בריטי-אמריקאי והשני בסדרת סרטי הפנטזיה האפית הארי פוטר, המבוסס על ספר מצליח באותו שם של ג'יי קיי רולינג.
הסרט יצא ב־15 בנובמבר 2002 בבריטניה ובארצות הברית.
התסריט נכתב על ידי סטיב קלובס, מתוך הספר הארי פוטר וחדר הסודות.
רוב הצוות נלקח מהסרט הקודם, "הארי פוטר ואבן החכמים", כולל השחקנים הראשיים: דניאל רדקליף (הארי פוטר), רופרט גרינט (רון ויזלי) ואמה ווטסון (הרמיוני גריינג'ר) והבמאי כריס קולומבוס.
שחקני מפתח חדשים בסרט הם קנת בראנה (בתפקיד גילדרוי לוקהרט) וג'ייסון אייזקס (בתפקיד לוציוס מאלפוי).
ריצ'רד האריס הופיע בפעם האחרונה בתפקיד אלבוס דמבלדור.
הסרט זכה לביקורות טובות וזכה להצלחה רבה בחנויות הווידאו וזכה לפתיחה הגדולה ביותר של זמנו וגרף 800 מיליון דולר.
בסרט זה נוספו ביתני חממות לבית הספר, שכן אחת מסצנות הסרט מתנהלות שם.
זהו הסרט האחרון שבמאית הדיבוב שלו הייתה שפרירה זכאי.
החל מהסרט השלישי הופקדה המשימה בידי שרון כהן, כשמרבית המדבבים שליהקה זכאי לתפקידים המשיכו את תפקידם בסרטים הבאים.
לקראת ביקורו של הלקוח של הדוד ורנון, הדרסלים שולחים את הארי לחדרו.
הארי מוצא את דובי, גמדון הבית, אשר מזהיר אותו מפני חזרה להוגוורטס.
כאשר הארי מסרב, דובי גורם להריסת הפגישה של הדוד ורנון.
הדוד ורנון נועל את הארי בחדרו כדי למנוע את שובו להוגוורטס.
בלילה, רון, פרד וג'ורג' ויזלי מגיעים במכונית המעופפת שאדון ויזלי כישף כדי להציל את הארי ולקחת אותו למחילה.
הארי והויזלים נוסעים לסמטת דיאגון בעזרת אבקת פלו, על מנת לקנות ציוד לשנת הלימודים הבאה.
בזמן הקניות, הארי פוגש את גילדרוי לוקהרט, הסופר המפורסם, ומאוחר יותר את דראקו מאלפוי ואת אביו לוציוס, שמשמיצים את משפחת ויזלי וחבריו של הארי.
במקום מתפתח עימות בין אדון ויזלי לאדון מאלפוי.
בתחנת קינגס קרוס, משפחת ויזלי עוברת את מחסום רציף תשע ושלושה רבעים, אך כשהארי ורון מנסים לעבור הוא נחסם בפניהם, וכתוצאה מכך, הם מחמיצים את הוגוורטס אקספרס.
הארי ורון מחליטים לקחת את המכונית המעופפת ולהגיע להוגוורטס, אבל בגלל תקלות שמתגלות בהמשך הנסיעה הם נראים לעיני מוגלגים ומאוחר יותר מתרסקים לתוך הערבה המפליקה שבשטח בית הספר וגורמים לה נזק.
השרביט של רון נשבר והמכונית פולטת את שני הילדים מתוכה, ונעלמת אל תוך היער האסור.
כאשר הארי ורון נכנסים להוגוורטס הם נתפסים על ידי סנייפ, שנוזף בהם.
פרופסור מקגונגל ופרופסור דמבלדור מגיעים ומקגונגל מגנה על הילדים ואומרת להם שהם יקבלו ריתוק בלבד.
במשך הסרט הארי שומע קולות מבשרי רעות מתוך הקירות, כשהוא מרצה את עונשו עם לוקהארט.
הארי, רון והרמיוני מוצאים את ההודעה "חדר הסודות נפתח.
גורו לכם, אויבי היורש", שנכתבה בדם על הקיר ומגלים את החתולה של השרת, פילץ', תלויה מאובנת.
האגדה מספרת כי חדר הסודות יכול להיפתח רק על ידי היורש של סלית'רין, זה אמור להיות הבית של יצור המציית רק ליורש.
הארי חושד שהיורש הוא מאלפוי.
גילדרוי לוקהרט, שמלמד התגוננות מפני כוחות האופל, פותח מועדון דו-קרב.
הארי ומאלפוי עורכים דו-קרב, שבמהלכו מאלפוי שולח אל הארי נחש, והארי מדבר אליו.
הרמיוני מסבירה לו שהוא לחשנן, כמו סלזאר סלית'רין, ושלושת החברים מחליטים לרקוח שיקוי פולימיצי על מנת להתחזות לחבריו של מאלפוי, ולגלות מה הוא יודע על חדר הסודות ועל היורש של סלית'רין.
בחדר השירותים של הבנות הארי מוצא ספר ריק, ששייך למישהו בשם טום וואנדרולו רידל.
באמצעות הספר הקסום הארי רואה את האירועים שקרו לפני חמישים שנה, כאשר טום היה תלמיד.
הזכרונות של טום מרשיעים את האגריד כיורש של סלית'רין.
במהלך שנת הלימודים, קולין קריווי, ג'סטין פינץ'-פלצ'לי, הרמיוני ואפילו סר ניקולס נמצאים מאובנים, והיומן של טום רידל נעלם.
הארי ורון מחליטים לראות את האגריד, אבל לפני שהם מצליחים לדבר איתו שר הקסמים קורנליוס פאדג' ולוציוס מאלפוי מגיעים ולוקחים אותו לאזקבאן.
בעוד הארי ורון מבקרים את האגריד, האגריד אומר שהשעו את דמבלדור מתפקיד מנהל בית הספר ועוצרים את עצמו בחשד לפתיחת חדר הסודות.
לפני האגריד נלקח למעצר, הוא אומר לרון והארי לעקוב אחרי העכבישים.
הם עושים זאת ומגיעים ליער האסור, שם הם פוגשים את העכביש הרעגוג.
הרעגוג מגלה כי הוא לא המפלצת שהרג את התלמידה לפני חמישים שנה, וכי האגריד הוא חף מפשע.
הצאצאים של הרעגוג תוקפים את הארי ורון, והמכונית המעופפת של רון מגיעה ומצילה אותם.
הארי ורון מוצאים פיסת נייר בכף ידה של הרמיוני המאובנת, שם כתוב כי המפלצת היא הבסיליסק.
כשהם הולכים להודיע למורים, הם שומעים כי החדר נפתח וג'יני, אחותו של רון נלקחה פנימה.
לוקהארט נשלח כדי למצוא את החדר ולהציל את ג'יני, אך הוא מנסה לברוח עד שהארי ורון תופסים אותו ומגלים שהעבר של לוקהארט הוא שקר.
הם מכריחים אותו להיכנס איתם לחדר הסודות.
לוקהרט מנסה לעצור את הארי ורון באמצעות קסם זיכרון, אבל הקסם חוזר אליו משום שהשתמש בשרביט השבור של רון והוא מאבד את הזיכרון שלו.
מעוצמת הפיצוץ של הכישוף, התקרה רועדת ואבנים נופלות ומפרידות בין לוקהארט ורון לבין הארי.
הארי ממשיך לבדו ומוצא את ג'יני.
טום רידל מופיע, ומדבר עם הארי, הארי לומד כי רידל הוא היורש של סלית'רין והוא הלורד וולדמורט בצורת הזיכרון שלו.
רידל שולח את הבסיליסק להרוג את הארי, אבל עוף החול של דמבלדור, פוקס, תוקף את העיניים של הבסיליסק ועוזר להארי.
פוקס נותן להארי את מצנפת המיון, שבה מופיעה החרב של גודריק גריפינדור.
הארי נועץ את החרב בלוע של הבסיליסק, והורג אותו.
הארי משמיד את דמות הזיכרון של וולדמורט על ידי חירור היומן בעזרת השן של הבסיליסק.
ג'יני חוזרת להכרה ומגלה את הארי הפצוע, פוקס מרפא את הפצע של הארי עם דמעותיו.
דמבלדור מוחזר לבית הספר והאגריד משוחרר מהאזקבאן.
הארי משתף את דמבלדור בחששותיו על השתייכותו לגריפינדור ודמבלדור מחזק אותו באומרו שרק תלמיד גריפינדור אמיתי יכול להוציא את חרבו של גודריק גריפינדור מהמצנפת.
לוציוס מאלפוי וגמדון הבית שלו, דובי, מגיעים ומתגלה כי לוציוס הוא זה שנתן את היומן לג'יני.
הארי עוזר לדובי, גמדון הבית, להשתחרר מהעבדות למשפחת מאלפוי.
כל מי שהיה מאובן מבריא.
בסעודת סוף השנה, האגריד מתקבל בחזרה במחיאות כפיים.
בקטע שלאחר הכתוביות, בחנות הספרים שבה לוקהארט הציג את רבי המכר שלו בתחילת הסרט, מוצע כעת למכירה ספר חדש שלו, עם תמונה שלו מאושפז בבית משוגעים, ושמו של הספר הוא: "מי אני?".
שלוש פעמים במהלך הסרט שחקנים הוסיפו קטע משלהם שלא הופיע בספר או בתסריט:
כשהארי מחופש לגויל נשאר בטעות עם משקפיים וטוען שהם משקפי קריאה, טום פלטון שמשחק את מאלפוי אמר "לא ידעתי שאתה יודע לקרא".
הוא שכח את השורה המקורית מהתסריט אבל הוחלט להשאיר את הקטע.
כשג'ייסון אייזקס כלוציוס יצא "עם דובי" מהמשרד של דמבלדור, הוא הוסיף בעיטה באוויר שלפניו.
הבמאים חשבו שג'ייסון מעד, אבל הוא הסביר שזה התעללות בדובי ש"הוסף" על ידי מחשב.
בהמשך הסצנה, כשהארי גורם ללוציוס לאבד את דובי, ג'ייסון ביוזמתו הניף את השרביט והתחיל לומר "אבדה קדברה" כדי לרצוח את הארי.
בספרים הקללה הזו אפילו לא נודעה עדיין.
ג'ייסון הסביר בראיונות שהקללה היחידה שהכיר, הייתה 'קללת ההרג' (אבדה קדברה) מקריאה מוקדמת בספרים.
בתחילת הספר הדוד ורנון צריך לחתום עם עסקה גדולה עם אדון וגברת מייסון.
בספר דובי מפיל את העוגה של דודה פטוניה על הרצפה ונעלם ולאחר מכן מגיע אוח עם מכתב אזהרה להארי והמייסונים בורחים (גברת מייסון מפחדת מעופות).
בסרט דובי מפיל את העוגה על הראש של גב' מייסון ולכן היא עוזבת.
אין שום זכר לאוח ולמכתב האזהרה.
בספר הארי מקבל עונש מפילץ' אחרי אימון קוודיץ' ומגלה במשרדו שהוא סקיב (מוגל שנולד למשפחת קוסמים) ומנסה לקבל יכולות קסם באמצעות קורס קסמים דבר זה אינו מוזכר כלל בסרט גם לא היות פילץ' סקיב בכלל הסרטים
כשפרופסור לוקהרט מאמן את התלמידים על דו-קרב, הארי ומאלפוי צריכים להדגים איך להגן.
הקללות שמופיעות בסרט לא מוזכרות בספר בכלל.
בעוד שבספר נכתב על מסיבת יום המוות של ניק כמעט-בלי-ראש בסרט אין אזכור לכך.
בספר מסופר שהארי נתן ללוציוס מאלפוי את הגרב שלו והוא זרק אותו ליד של דובי ושחרר אותו מעבדות.
בסרט הארי נותן למר מאלפוי את היומן של טום רידל והוא נותן אותו לדובי בלי לדעת שהגרב של הארי בתוכו.
בספר במהלך התחזותם של הארי ורון לקראב וגויל, מאלפוי מראה להם גזיר עיתון של הנביא היומי בו מסופר על חקירתו של ארתור וויזלי במשרד הקסמים.
חקירתו אינה מוזכרת כלל בסרט.
בסרט לאחרי שליחתו של האגריד לאזקאבן הארי ורון ישר אחרי זה עוקבים אחרי העכבישים לעבר הרעגוג.
לעומת זאת בספר עוברים חודשים עד שהארי ורון ממלאים את פקודתו האחרונה של האגריד.
בספר תלמידה נוספת מבית הספר, פנלופה קלירווטר, נמצאה מאובנת ביחד עם הרמיוני.
אבל בסרט הרמיוני נמצאה לבד ולפי דבריו של הארי המראה הייתה שייכת לה (בניגוד לספר שבו המראה שייכת לפנלופה).
מאוחר יותר בסרט תלמידה שתיאורה החיצוני תואם לתיאורה של פנלופה נראית מאובנת על המיטה ברקע של המרפאה אך אף אחד לא מזכיר מקרה התאבנות נוסף.
בספר פרופסור בינס מספר על חדר הסודות, ובסרט הפרופסור מקגונגל מספרת.
פרופסור בינס עצמו לא מופיע כלל בסדרת הסרטים.
הארי פוטר והנסיך חצוי-הדם הוא סרט קולנוע בריטי-אמריקאי המבוסס על הספר השישי בעל אותו השם בסדרת הפנטזיה האפית הארי פוטר, מאת הסופרת הבריטית ג'יי קיי רולינג.
תחילה, המועד המתוכנן לעליית הסרט לאקרנים היה נובמבר 2008, אולם באוגוסט 2008 הודיעו "האחים וורנר" על דחיית מועד היציאה של הסרט לקיץ 2009 על מנת למצות את הפוטנציאל הכלכלי הגדול יותר בקיץ, ובעקבות שביתת הכותבים בהוליווד.
לבסוף, הסרט עלה לאקרנים ברחבי העולם ב-15 ביולי 2009.
במסיבת העיתונאים לקראת יציאת הסרט הארי פוטר וגביע האש, באוקטובר 2005, הודיע המפיק דייוויד היימן כי סטיב קלובס, אף על פי שדילג על הסרט החמישי, יחזור לתפקיד התסריטאי בסרט השישי.
עם יציאתו לאקרנים ברחבי העולם זכה הסרט להצלחה רבה, והניב הכנסות של כמעט 930 מיליון דולר ממכירות בקופות, שהציבו אותו במקום התשיעי ברשימת הסרטים המכניסים ביותר בהיסטוריה מבחינה זו.
ימים ספורים לאחר צילומי הסרט בשנת 2008 נרצח השחקן רוב נוקס ששיחק את מרקוס בלבי, תלמיד מבית רייבנקלו.
בסרט זה שונה מקומו וחזותו של מגדל האסטרונומיה, שכן במגדל זה מתרחשות סצנות מרכזיות.
הסרט השישי הוא הסרט האחרון שדובב לעברית.
שני הסרטים החותמים את הסדרה יצאו לאקרנים בישראל בתרגום עברי בלבד.
בשנתו הששית בבית הספר הוגוורטס, הופך הארי פוטר לתלמיד מצטיין בשיקויים בזכותו של ספר מסתורי הנושא את שמו של 'הנסיך חצוי הדם'.
במקביל במהלך השנה, הארי ומורו הנערץ אלבוס דמבלדור לומדים על עברו של לורד וולדמורט הקוסם האפל המאיים על עולם הקוסמים, ועל הדרך בה ניתן להביסו.
במהלך השנה רגשותיהם של ידידיו של הארי (רון והרמיוני) אחד כלפי השני מתגברים אף על פי שרון במהלך העלילה נמצא במערכת יחסים עם לבנדר בראון, בעוד הארי נעשה לבן זוגה של ג'יני וויזלי.
גם שנת הלימודים של דראקו מאלפוי מגוונת מקודמותיה; הוא עמל על תיקונה של ארונית היעלמות, בעדה ניתן יהיה לפלוש לבית-הספר.
בסוף השנה הוא משלים את משימתו, אוכלי המוות חודרים להוגוורטס, וסוורוס סנייפ רוצח את אלבוס דמבלדור.
מתברר כי סנייפ הוא הנסיך חצוי הדם.
הארי נחוש בדעתו להשלים את המשימה שהחל עם מורו המנוח.
הספר נפתח בתיאור המפגש בין ראש הממשלה המוגלגי ובין קורנליוס פאדג'.
בסרט נוספת סצנה בה בלטריקס לסטריינג' ופנריר גרייבק שורפים את המחילה.
בספר הארי תוקף את מאלפוי בשירותים, ומירטל המייללת קוראת לסנייפ שמתחקר את הארי על התקיפה ומבקש לראות את ספר הלימוד של הארי.
בסרט הוא בא מעצמו והארי בורח לפני שהוא מספיק לדבר איתו.
בסרט, הארי וג'יני מתנשקים בחדר הנחיצות, אחרי שג'יני מחביאה את הספר של הנסיך חצוי הדם.
בספר, הארי וג'יני מתנשקים בחדר המועדון אחרי שהארי קיבל עונש מפרופסור סנייפ ולא השתתף במשחק הקוידיץ' וג'יני החליפה אותו, ועזרה לקבוצת גריפינדור לנצח.
בספר, הארי, רון והרמיוני מוזמנים להלווייתו של הרעגוג, ורון ולבנדר בראון נפרדים אחרי שלבנדר תפסה את רון והרמיוני יוצאים מחדר השינה של הבנים עם הארי, שמוסתר בגלימת ההיעלמות, ומלווים אותו כאשר הוא הולך להלוויה של הרעגוג.
בסרט הארי הולך להלוויה, בלי הזמנה, ורון ולבנדר נפרדים אחרי שלבנדר שומעת את רון ממלמל את שמה של הרמיוני מתוך שינה.
בדיבוב העברי של הסרט, נהגה שמו של הרעגוג כ-"רעגוג", בשונה מהספר ומהדיבוב של הסרט השני, שם נשאר שמו כהרעגוג.
בספר, כאשר הארי רודף אחרי סנייפ מתנהל קרב בין מסדר עוף החול לאוכלי המוות.
בסרט אין שום קרב שמתרחש בזמן ולאחר מותו של דמבלדור.
בספר, אוכלי המוות הרסו את גשר ברוקדייל בלונדון, אך בסרט הם הרסו את גשר המילניום שנבנה בשנת 2000, בעוד עלילת הסיפור התרחשה רק ב-1996.
בספר דמבלדור משתק את הארי תחת גלימת ההיעלמות ומונע ממנו לעצור את אוכלי המוות, בסרט דמבלדור אומר להארי להתחבא והוא עושה זאת.
הזכרונות שבהם מופיעים בוב אוגדן, משפחת גונט, חפציבה סמית' והוקי הושמטו מן הסרט.
בספר, הארי ודמבלדור מתעתקים מהמערה להוגסמיד ומגיעים למגדל האסטרונומיה באמצעות מטאטאים לאחר שהבחינו באות האפל.
בסרט, הם מתעתקים ישירות למגדל האסטרונומיה.
הסצנה שבמרפאה לאחר מותו של דמבלדור הושמטה מהסרט.
בספר פלר דלאקור מוזכרת כאהובתו של ביל ובסרט שניהם לא מוזכרים.
בסרט בלטריקס לייסטרנג' מופיעה לצד הקרואים בקרב על מגדל האסטרונומיה ואף תוקפת את הארי במדשאה.
בספר מופיע במקומה תורפין ראול ואוכל מוות לא ידוע תוקף את הארי במדשאה.
בשני המקרים סנייפ עוצר אותם.
הארי פוטר והמסע האסור הוא מתקן אפל, חלק מאזור עולם הקסמים של הארי פוטר שבפארק השעשועים איי ההרפתקאות, השוכן באתר הנופש אולפני יוניברסל שבאורלנדו, פלורידה, ארצות הברית.
מתקן זהה נמצא גם באולפני יוניברסל יפן.
בניית המתקן החלה בשנת 2007 והוא נפתח לקהל ב-18 ביוני 2010. המתקן הוא המתקן המרכזי ב"עולם הקסמים של הארי פוטר" ומיועד להמחיש למבקרים בו אירועים וסצנות מסדרת ספרי הארי פוטר מאת הסופרת ג'יי קיי רולינג, והוא מבוסס על מראה האתרים כפי שהופיעו בסדרת הסרטים המבוססת על הספרים.
המבקרים יכנסו אל טירת הוגוורטס בה יראו חדרים שונים אשר הופיעו בסדרת הסרטים, ובהם גלריית הדיוקנאות, חדרו של מנהל בית הספר, כיתת לימוד של ההגנה מפני אמנויות האופל, והמועדון של גריפינדור.
בהמשך המבקרים יתבקשו להגיע לחדר הרצאה, אולם בדרכם יפגשו את הארי פוטר, רון ויזלי והרמיוני גריינג'ר אשר יקראו להם לבוא עימם, בניגוד לעצת מצנפת המיון.
בשלב זה המבקרים יתיישבו ב"ספסלי הקסם" אשר יאפשרו להם לעוף ברחבי הטירה, לראות את הערבה המפליקה, לברוח מדרקון ולהשתתף במשחק קווידיץ'.
בסיום המסע יגיעו המבקרים לחדרו של ארגוס פילץ' שהוא בעצם חנות בו יכולים המבקרים לרכוש חפצים שהוחרמו לכאורה על ידי פילץ'.
הארי פוטר ואוצרות המוות - חלק 1 הוא סרט קולנוע בריטי-אמריקאי בבימויו של דייוויד ייטס המבוסס על חלקו הראשון של הספר השביעי בסדרת ספרי "הארי פוטר", מאת ג'יי קיי רולינג.
זהו הסרט השלישי בסדרה בבימויו של ייטס, שביים גם את הסרט החמישי ואת הסרט השישי, מה שהפך אותו לבמאי שביים את רוב סרטי הסדרה.
דייוויד היימן ודייוויד ברון הפיקו את הסרט, והתסריט נכתב על ידי סטיב קלובס, שכתב את כל תסריטי הסרטים בסדרה למעט התסריט של הסרט החמישי.
שני חלקי הסרט מתארים את מסעו של הארי פוטר למציאתו ולהשמדתו של סוד האלמוות של לורד וולדמורט.
כוכבי הסרט הם דניאל רדקליף בתפקיד הארי פוטר, ורופרט גרינט ואמה ווטסון בתפקיד חבריו הקרובים רון ויזלי והרמיוני גריינג'ר.
צילומי הסרטים הסתיימו ב-12 ביוני 2010, וכעבור 16 ימים יצא לאור הטריילר הרשמי הראשון של שני החלקים.
החלק השני יצא לאקרנים ביולי 2011.
סרט זה הוא הראשון מבין שניים מתוך שמונת הסרטים שלא דובב לעברית.
משפחת דרסלי עוזבת את ביתה ומשאירה את הארי מאחור.
הוא מתכנן לצאת בעקבות ההורקרוקסים; חפצים המכילים על ידי קסם את חלקי נשמתו של הלורד וולדמורט, ורק לאחר השמדתם הוא הופך לבן תמותה.
משימה זו הטיל עליו מורו הדגול אלבוס דמבלדור לפני מותו.
גם רון והרמיוני מתכוננים לעזוב את ביתם, והרמיוני מוחקת כל זכר לקיומה וכל זיכרון שלה מראשם של הוריה לפני שהיא עוזבת.
סוורוס סנייפ, שרצח את דמבלדור בסרט הקודם, מגיע לאחוזת מאלפוי ומשתתף באספה של אוכלי מוות.
הוא מדווח לוולדמורט על התאריך שבו מסדר עוף החול מתכנן להבריח את הארי למחילה.
וולדמורט מסביר ששרביטו והשרביט של הארי הם תאומים ולכן לא יכולים לפגוע זה בזה, ועל מנת לפגוע בהארי הוא זקוק לשרביט אחר.
לשם כך הוא לוקח את שרביטו של לוציוס מאלפוי, ואז רוצח את צ'ריטי ברבג', מורה ללימודי מוגלגים בהוגוורטס, שהוא החזיק בשבי.
מסדר עוף החול, יחד עם רון והרמיוני, מגיעים לבית הדרסלים הנטוש כדי לאסוף משם את הארי ולקחת אותו אל המחילה.
שישה מהם שותים שיקוי פולימיצי על מנת להפוך לכפילים של הארי, למקרה שהם יפלו למארב.
במהלך המסע האווירי אל המחילה הם אכן נקלעים למארב של אוכלי מוות, שבו נהרגים עין הזעם מודי והתנשמת של הארי, הדוויג.
וולדמורט עצמו מגיע ומנסה להרוג את הארי, אך השרביט של הארי פועל מעצמו ומתגונן, תוך שהוא משמיד את השרביט שהשאיל וולדמורט מלוציוס.
הארי מגיע אל המחילה בשלום ומגלה שג'ורג' ויזלי נפגע בטיסה ואיבד אוזן, מחליט לצאת לבדו למסע אך משוכנע על ידי רון לחכות ולצאת אליו עם רון ועם הרמיוני.
שר הקסמים רופוס סקרימג'ר מגיע למחילה כדי למסור להארי, לרון ולהרמיוני את החפצים שדמבלדור הוריש להם: לרון את המעמעם, להרמיוני ספר ילדים ולהארי את הסניץ' שבלע במשחק הקווידיץ' הראשון שלו.
במהלך חתונתם של ביל וויזלי ופלר דלאקור, קינגסלי מודיע שאוכלי המוות השתלטו על משרד הקסמים ורצחו את השר, ושהם בדרכם למחילה.
הארי וחבריו רון ויזלי והרמיוני גריינג'ר נמלטים מהמקום ללונדון, אך שני אוכלי מוות מוצאים אותם ותוקפים אותם; החבורה מנצחת ומוחקת לאוכלי המוות את הזיכרון.
הם משתכנים בבית ברחוב גרימולד 12, המקום ששימש בעבר ביתו של סיריוס בלק וכמפקדת מסדר עוף החול.
שם הם מתוודעים לכך שהקמיע המשמש כהורקרוקס נמצא ברשותה של דולורס אמברידג'.
השלושה מצליחים לחדור למשרד הקסמים ולקחת את הקמיע, תוך שהם מתוודעים לזוועות שלטון הטרור של וולדמורט, שמערב צעדים מפלים ועונשים כבדים לבני מוגלגים.
רון נפצע והם נצרכים לפתוח במסע נדודים, בנוסף, הם אינם יודעים כיצד להשמיד את ההורקרוקס.
מי שעונד את הקמע נעשה מתוסכל ועצבני ככל שהוא עונד אותו יותר זמן, מה שגורם ליחסים ביניהם להידרדר, עד שרון נוטש בזעם.
הארי והרמיוני המיואשים מחליטים ללכת למכתש גודריק על מנת לשוחח עם היסטוריונית הקסם בתחולדה בגשוט, שם הם גם מבקרים את קברי הוריו של הארי ואת ביתו ההרוס.
בתחולדה מתגלה כנחשית של וולדמורט, נגיני, והם נמלטים בעור שיניהם.
השרביט של הארי נשבר בקרב.
הם מבינים כי ניתן להשמיד הורקרוקסים בעזרת החרב של גריפינדור, אלא שאיש אינו יודע היכן היא נמצאת.
בלילה מגלה הארי לפתע בשממה פטרונוס של איילה.
הפטרונוס מוביל אותו אל בריכה קפואה שבקרקעיתה נמצאת החרב.
הארי נכנס לבריכה, אך הקמיע שעל צווארו כמעט וחונק אותו והוא ניצל ברגע האחרון על ידי רון ששב למקום.
אחרי שההורקרוקס נלחם ברון ומציג בפניו את פחדיו הגדולים ביותר, רון משמיד את הורקרוקס בעזרת החרב.
הרמיוני כועסת על רון ומסרבת לדבר איתו.
במקביל, היא טוענת שצריך לפגוש את קסנופיליוס לאבגוד (אבא של לונה), אדם תמהוני אותו פגשו בחתונת ביל ופלר אשר עונד על צווארו סמל שהתגלה כמופיע בספר שהוריש דמבלדור להרמיוני, וכחתימתו של דמבלדור במכתב ששלח בעבר הרחוק לקוסם אפל בשם גלרט גרינדלוולד.
היא מעוניינת לשמוע מקסנופיליוס על מהותו של הסמל, ורון מצטרף לדעתה על מנת לפייס אותה.
קסנופיליוס מסביר להם כי הסמל הוא סמלם של מחפשי אוצרות המוות - אבן, שרביט וגלימת היעלמות שהמחזיק בהם יהיה על פי האגדה (המופיעה בספר הילדים שקיבלה הרמיוני) אדון על המוות.
הוא מנסה להסגיר אותם לאוכלי המוות בתמורה לבתו לונה שנלקחה בשבי, והם מצליחים להימלט ברגע האחרון.
מיד לאחר מכן הם נתפסים, אך קסם שמטילה הרמיוני מונע מאוכלי המוות לזהות את הארי בוודאות.
השלושה נלקחים לבית משפחת מאלפוי מתוך מטרה לזהותו.
בבית מזהה בלטריקס לסטריינג' את החרב וטוענת כי היא נגנבה מהכספת שלה.
היא מענה את הרמיוני בדרישה לגלות כיצד פרצו לכספת.
דובי גמדון הבית מופיע במקום ומחלץ את השלושה יחד עם אוליבנדר יצרן השרביטים, לונה לאבגוד וגריפהוק הגובלין.
במהלך מנוסתם נוטל הארי את שרביטו של דראקו מאלפוי, ובלטריקס מצליחה להטיל את סכינה על דובי ולהרוג אותו.
הוא מת בידיו של הארי על החוף שאליו הם התעתקו.
לכל אורך התקופה עוקב הארי בחזיונותיו הטלפתיים אחר ניסיונו של וולדמורט להגיע אל השרביט הבכור; השרביט החזק ביותר ואחד מאוצרות המוות.
וולדמורט מגלה לבסוף כי השרביט היה ברשותו של דמבלדור.
הוא פורץ את קברו ונוטל את השרביט.
הסרט חולק לשני חלקים מתוך מטרה להביא את הסיפור במלואו.
ואכן בשונה משלושת החלקים הקודמים (מאז שהספרים הפכו לארוכים) הסרט אינו מאופיין בהשמטות קווי עלילה רבים.
למרות זאת ישנם שינויים רבים, חלק גדול מהם בעקבות שינויים שהיו כבר בחלקים קודמים, ואחרים בגלל השוני המהותי בין סרט לספר.
• בספר התפתח כבר בחלק הקודם עימות בין הארי לשר הקסמים החדש, רופוס סקרימג'ר.
הדבר הושמט כבר בסרט הקודם, וגם בחלק זה לא מוצג סקירמג'ר באור שלילי.
אדרבה, הסרט נפתח בסצנה שאינה לקוחה מהספר בה מודיע סקרימג'ר על מלחמה נחושה באוכלי המוות.
כמו כן כאשר הוא מקריא להארי וחבריו את צוואתו של דמבלדור הוא לא מואשם בעיכובה, וגם מנמק כעיקר הסיבה שאינו מביא להארי את חרב גריפינדור בהיעלמה.
(בספר החרב מובאת לכספת לסטריינג' רק אחרי ניסיון גנבה של ג'יני ויזלי במהלך שנת הלימודים, וסקרימג'ר מסרב להביא אותה להארי אך ורק מפני שלטענתו אין לדמבלדור זכות להוריש אותה)
כמו כן מושמט הריב של הארי עם רמוס לופין, שמופיע בספר על רקע היסוסיו בנוגע לנישואים עם נימפדורה טונקס, המשך לעניין שהופיע בספר הקודם והושמט בסרט.
בספר מסתיימת המריבה כאשר השלושה מאזינים ללופין מתראיין לרדיו 'מבט לפוטר', סצנה שכלל לא קיימת בסרט.
גם מאבקה של הרמיוני למען גמדוני הבית, קו עלילה מרכזי מאז הספר הרביעי שהושמט בכל הסרטים מושמט גם בסרט הזה, ולא מופיעה התפייסותו של הארי עם קריצ'ר, ששיאה בהובלתו של קריצ'ר את גמדוני הבית בקרב על הוגוורטס.
בספרים שיקוי פולימיצי משנה את השותה אותו גם במראה וגם בקול, בכל הסרטים (למעט אלאסטור מודי בסרט הרביעי) קולו של המתחזה לא משתנה, מה שמסכן אותו בחשיפה.
• עלילת המשנה הקצרה של רגולוס בלק נחתכה ברובה
לעומת זאת, אף על פי שתעלומת חייו של דמבלדור נזכרת ברמזים לכל אורך הסרט, הסבר ברור אינו מסופק בשום שלב.
במקביל, בספר נפרסים חייו של גלרט גרינדלוולד, וסיומם בסירובו לגלות לוולדמורט על מיקומו של השרביט הבכור, צעד שמתפרש על ידי דמבלדור כחרטה ושיבה בתשובה.
בסרט אין הסבר על חייו, ולמעשה הוא חושף בפני וולדמורט את מיקומו של השרביט.
• בסרט נוסף נופך דרמטי כאשר הארי חווה כל השמדת הורקרוקס בכאב איום (עניין שאינו קיים בספר, ולמעשה מעמיד בסימן שאלה את העובדה כי ההורקרוקסים שהושמדו בעבר לא גרמו לו לתופעות אלו).
כמו כן, בעוד על פי הספר גילה דמבלדור להארי מבעוד מועד על זהותם של רוב ההורקרוקסים, בסרט הוא מגשש באפילה ומזהה אותם על פי ההתפתחויות.
בספר בסצנות רבות הארי וחבריו הופיעו בחזות שונה על ידי שיקוי פולימיצי או גלימת היעלמות, כך הארי בחתונה ובהימלטות ממנה, הארי והרמיוני במכתש גודריק, ושלושתם בבואם למשרד הקסמים.
בסרט הם מתחפשים רק במשרד הקסמים ובשאר המקומות מופיעים בחזותם הרגילה, מתוך מטרה להישאר עם אותם השחקנים.
כמו כן לא מובהר בסוף כי מבצע הבריחה של הארי התנהל בהוראת סנייפ, והסיבה בגללה פצע את ג'ורג' ויזלי.
ג'ייסון אייזקס, שגילם את דמותו של לוציוס מאלפוי בסרטים הקודמים, שקל לא להמשיך בתפקיד לאחר יציאתו לאור של הספר השישי, כיוון שהיה מודאג מכך שדמותו תזכה לזמן מסך מועט בעקבות מאסרה בספר.
כשנפגש עם רולינג בערב הענקת פרסים הוא ביקש ממנה "תוציאי אותי מהכלא, אני מתחנן".
הסופרת הבטיחה לו כי דמותו של לוציוס מאלפוי תצא מכלא הקוסמים אזקבאן כבר בפרק הראשון, ומיד לאחר מכן חתם אייזקס על חוזה עם הפקת הסרט.
בשנת 2004 שקלו מפיקי הסרט הרביעי לפצלו לשני חלקים, אך לבסוף החליטו לא לעשות זאת.
תוכנית זו שימשה כאחד הגורמים לפיצול הסרט השביעי.